CELEX: 62008TJ0430
Közösségi védjegy
Felszólalási eljárás
A GRAIN MILLERS közösségi szóvédjegy bejelentése
A Grain Millers korábbi nemzeti kereskedelmi név és ábrás megjelenítése
A lajstromozás részleges megtagadása
Viszonylagos kizáró ok
Összetéveszthetőség
A 40/94/EK rendelet 8. cikkének (4) bekezdése [jelenleg a 207/2009/EK rendelet 8. cikkének (4) bekezdése]

Az OHIM második fellebbezési tanácsának a Grain Millers GmbH & Co. KG és a Grain Millers, Inc. közötti felszólalási eljárásban
2008. július 23-án hozott határozata (R 478/2007‑2. sz. ügy) ellen benyújtott kereset.
Az ügy adatai
A közösségi védjegy bejelentője:
Grain Millers, Inc.
Az érintett közösségi védjegy:
A GRAIN MILLERS szóvédjegy a 29., 30. és 31. osztályba tartozó áruk vonatkozásában (3650256. sz. védjegybejelentés).
A felszólalási eljárásban hivatkozott védjegy vagy megjelölés jogosultja:
Grain Millers GmbH & Co. KG.
A hivatkozott védjegy vagy megjelölés:
A német GRAIN MILLERS kereskedelmi név és ábrás változata.
A felszólalási osztály határozata:
A felszólalási osztály a felszólalást részben elutasította.
A fellebbezési tanács határozata:
A fellebbezési tanács a fellebbezést részben elutasította.
Rendelkező rész
1)
A Törvényszék a keresetet elutasítja.
2)
A Törvényszék a Grain Millers, Inc.‑t kötelezi a költségek viselésére.